
Könnyes meghatottsággal, túláradó örömmel ölelem 
magamhoz az első katonát. A felszabadító Vörös Hadsereg 
harcosát, aki sok ezer kilométer távolságon verekedte át 
magát, hogy a szabadság és a béke olajágát elhozza 

a magyar népnek. 

A keblekből feltörő sóhaj: a szabadság első sóhaja. 

A szemekben csillogó könny: a szabadság első könnycseppje. 
Nem is tudom, éjszaka van-e vagy nappal, 

mert a felszabadulás mámorító percei valami fenséges 
magasságba emelnek, s csak könnyes szemű feleségemet 

és a mitsem sejtő, tétován mosolygó kicsinyeimet látom. 
Hároméves kisfiam megkérdezi, hogy ez milyen katona 
bácsi? Én megmondom neki, hogy , orosz katona bácsi". 

— Orosz katona bácsi. . . — ismételgeti a gyermek. 

S ha nem is tudja, de érzi, hogy nagy órának vagyunk tanúi, 
s velünk örül, a felnőttekkel. 

Felszabadultunk . . . 


Darvas József 


Harmincöt évvel ezelőtt — 1945. április 4-én — a Szovjet Hadsereg 
kiűzte hazánk területéről az utolsó fasiszta katonát is. Elhallgattak 
a fegyverek, véget ért a pusztító háború, béke lett szülőföldünkön. 
Ám ez a nap nemcsak a békét hozta ela magyar nép számára, 
hanem új korszak kezdetét is. 

A ti nagyszüleitek, midőn 1945 tavaszán hozzáfogtak a romok 
eltakarításához,. elhatározták, hogy ezen az elpusztított, 

kifosztott és agyongyötört földön új országot építenek. Ahogy 
akkor mondták: az urak országa helyén felépítik a nép hazáját. 
Olyan országot, amelyben mindenki szabadnak tudhatja magát, 
békében élhet, tanulhat, dolgozhat, s melyben minden ember 
tehetsége, tudása, szorgalma szerint érvényesül. 

1945-ös elődeink állták szavukat: álmaikat, vágyaikat tervekbe 
öntötték, s kemény, áldozatos munkával meg is valósították 
azokat. Felépítették a szocialista Magyarországot. 

A szabadság fája, amely 35 évvel ezelőtt vert gyökeret hazánk 
földjében, napjainkra megnőtt, kiterebélyesedett — bőséges 
termése az egész nép jólétét szolgálja. Békés, boldog jövőnk 
legfőbb záloga. 

Ne feledjétek azonban, hogy a szabadság nem hullott ingyen 

az ölünkbe. Véres küzdelemben született meg, sokan áldozták 
életüket érte. Kegyelettel és tisztelettel gondolunk rájuk, 

midőn hazánk felszabadulásának ünnepén elhelyezzük az emlékezés 
virágait a szovjet hősök és a magyar partizánok sírján, 
emlékművén. 

filyés Gyúla 


Cserepező 


Olvastam épp, itt 
a rom-szobában 
oly elmerülten, 
magambazártan, 


belül egy hang lett, 


ha cinke dal 
csapta fülem meg, 
vagy kocsi-zaj. 


Közbe — (mióta? 


magam se tudtam) — 


valami ritmust 
dobolt az ujjam, 
monoton, messzi 
ütem-zenét, 

mint állomáson a 
a készülék. 


Ejh, ez az ujj! Mi 
üzen így néki? 
Szinte csaholna! 
Ugyan mi készti? 
Ujra madárfütty? 
gépdohogás? 
Füleltem, vízcsap? 
Nem, — kalapács! 


NNENZEe 


Persze! Itt szembe 
dologba kezdtek! 
Fönt a munkások! 
Már cserepeznek ! 
Onnan jön ez a 
friss üzenet, 

ők verik ezt a 

jó ütemet. 


A sürgést, hogy 
álljam a versenyt, 
hagyjam a könyvet, 
írjam e verset, 
tegyem, de tüstént 
amit tudok, 
doboljam én is 

az indulót. 


Adjam tovább, hogy 
ami volt, elmúlt, 
hirdessem, éled 

ami elpusztult, 
üssem világgá, 

mint a tető 
legtetején a 
cserepező. 


Görög Júlia rajza 


EEEN — tí SINS TZZZTTTTT 


Balaton — hamvasszürke, széles víztükör. Balaton — 
narancssárga villák, szállodák és üdülők teraszai. Ba- 
laton — a , magyar tenger". A partvonal fölött ka- 
nyargó aszfalt szalagja, a halászok rozoga, zsindellyel 
fedett, lapos tetejű vityillói, két hegyes csúcsú nyárfa a 
parton — ez is a Balaton. 

. . .Fáradhatatlan öreg veteránunk, az , U—2" nagy 
nehezen kivergődik a kis liget mögül, hosszú, fekete 
füstszalagot húzva maga után. Hátam mögött bajtár- 
sam, fogát összeszorítva, ingével kötözi be az átlőtt lá- 
bát. Nem sikerül elállítania a vérzést. A botkormány, 
mintha nem is kormány lenne, engedetlen játékszer 
csupán. Le kell szállnunk. Repülünk, de bármely pil- 
lanatban darabokra, szilánkokra hullhat szét alattunk 
a repülőgép. Alattunk kopár út kígyózik. Egyre köze- 
lebb van hozzánk, egyre közelebb. Ám előttünk ott hú- 
zódik a hitleristák piszkosszürke menetoszlopa. Hirte- 
len felbomlik és szétszóródik az út két oldalán. Alattunk 
a víztükör. 

Egy pillanatra hátrafordulok, és csak a szememmel 
kérdezem Mikolát: , Leszálljunk??" Bajtársam némán 
int. Süvít a szél, sistergés, gőzfelhő. A repülőgép a szár- 
nyára dől. Végigtolom a szárnyon Mikolát, a hóna 
alatt támogatva, és magam is megyek lefelé a nyomá- 
ban. Egy-két pillanatig nem kapok lélegzetet, a jeges 
hideg úgy vág, akár a kés. Mikolát magam előtt ta- 
szítva teljes erőmből gázolom a vizet. Két nyárfa kopasz 
csúcsának tükörképe hol elmerül, hol kiemelkedik a 
vízből, és a part, úgy látszik, mintha futna előlünk. 

Nem tudunk rögtön tájékozódni. A ránk tapadó ned- 
ves ruha akadályozza a mozgást. Az ördögbe is, meg- 
dermed a lábunk, megdermed a kezünk. Talán csak a 
makacsság éltet, csak az tartja bennünk a lelket. Talán 
csak nem jutunk a Balaton fenekére, a halak prédájául 
most, amikor már itt a háború vége! 

A PAVLO GIBUISZIJ 


JÓBARÁT 


Pavlo Cibulszkij 


: HBBár b. . — szovjet-ukrán író 


ati részt vett 

hazánk felszabadításában. 

A háború befejezése után 

egy ideig még 

Magyarországon teljesített 

Fé szolgálatot. 

. , Magyarországon 
inden történt velem — 


háborút, hogy elvettem 

A part közel van és messze is. Egy örökkévalóság te- 
lik el szinte, amíg az első száraz nádszál az arcomba 
csap. A cipőm orra már a kavicsokat súrolja. Mikola 
azonban nem bír felállni, alig mozdul. Fejemet a hóna 
alá dugom, úgy veszem a hátamra. Lábamat szétvetem, 
támolygok. Valami roppan a hátunk mögött. Ott, ahol 
a hullámoktól a part felé sodort , U—2" a vízen lebe- 
gett, fehér-sárga füstfelhő szállt az égnek. Isten veled, 
veterán, hűséges barátunk és bajtársunk! Amikor el- 
fordítom fejem a víztől, látom, hogy lábam alatt a kavi- 
csokon sötét vérerecske folydogál. Mivel kössem be 
Mikola átnedvesedett sebét? Körülnézek. 


A halászfalu mintha kihalt volna. Az út néptelen. 
, Harapófogóink" elkapták a németeket a lábuknál 
fogva, és — úgy látszik — hamarabb futásra kényszerí- 
tették az ellenséget, mint azt parancsnokságunk elkép- 
zelte. Fürkészem a partot, nincs-e valahol száradni fel- 
akasztott fehérnemű, de a cölöpökön lógó, sűrűn folto- 
zott húzóhálón kívül semmit sem látok. Megfordulok. 
Az egyik csónak oldalán mintha valami felvillanna a 
bokrok között. Egy kendő csücske bukkan elő, majd 
elbújik, ismét föltűnik, s kendő alól okos szempár vil- 
lan. Amint kidugom a fejem, a kendőcske eltűnik. 

— Ki vagy? 

— Jó-ba-rát... Jó-ba-rát... — hangzik kissé této- 
ván a csónak túlsó oldaláról. A kendő csücske jobban 
előbújik. Utána a szempár Mikola lábára mered. 

— Fáj?.. . Jaj, jaj!. . . 

Nem értem a , fáj" szót, csak azt, hogy , jaj" és azt 
felelem: 

— A bácsinak nagyon , jaj". Nincs valami tiszta, fe- 
hér rongyod, Jóbarát? 

A kislány úgy látszik, csak az utolsó szót érti és azt 
is a maga módján. 


— Ma-ma, anya nincs, apa sincs. Csak én egyedül. . . 
— és széttárja maszatos ujjacskáit. — Én már nagy 
vagyok, a magam gazdája. 

— Látom... Nem jól megy a sorod, Jóbarát. . . 


Nézem a kislányt, a fején a kifakult kendőt. Ismét a 
maga módján értelmezi tekintetemet. Lekapja a kendőt 
a fejéről, a markomba nyomja. Gondolatban szidom 
magam, miért bámészkodtam el olyan hosszan és fosz- 
tottam meg egyetlen díszétől. 


A kislány fürkészve néz a távolba, ahol a part hajlata 
eltűnik a távoli ködben. Egyszer csak hevesen meg- 
fordul. Ujját figyelmeztetően a szájához emeli. Semmit 
sem látok, semmit sem értek. Ekkor a kislány cipőjének 
egy mozdulatával meglöki a csónakot támasztó, göcsör- 
tös karót. A csónak súlyosan rohan peremével a ho- 
mokra, maga alá temetve Mikolát és engem, akár a 
szita a kiscsibéket. A csónak a fejemet súrolja. Újra hal- 
lom a pisszegést. Kukucskálok a csónak alján levő ré- 
sen. A hullámverte lapos, homokos parton a távolból 
páncélautó kúszik előre, karosszériáján fekete-fehér ke- 
reszttel. Öt hitlerista kapkodva tankelhárító aknákat 
rak le belőle, a homokba dugja, és lapátjával homokot 
szór rájuk, majd szinte futva megy a gépkocsi után. 
Még két páncélautó dübörög újabb aknákkal, felfelé az 
aszfaltútra. A kislány a csónakon ül, lábával az oldalán 
dobol, valamit dúdol olyan hangon, mint egy berekedt 
kiskakas. Vöröshajú, nyakigláb őrmester sürgeti a lent 
tevékenykedőket. Dühösen rámered a kis védelme- 
zőnkre. Vadul rákiabál. Biztosan arra gondol, hogy ha 
a kislány ittmarad a faluban, akkor beszélhet az aknák- 
ról. A német nagyot lódít rajta. A kislány fejecskéjét 
mélyen lehajtva elindul. Megy, mintha az akasztófához 
menne. A csónak résein át kis idő múlva sem a némete- 
ket, sem a kislányt nem látni. 


Csönd. Sehol egy lélek. A szél lengeti a foltozott húzó- 
hálót. Elindulok a part mentén. Gyakran megállok. Jó 
messzire tőlünk veszett dübörgés hallatszik, szinte meg- 
mozdul a föld. Fölöttünk a lejtőn egy , T—34" kúszik 
elő. Nem tudom, mi történt azután. A mentőkocsiban 
térek magamhoz, és ekkor jut eszembe kis megmentőnk. 
A motort már beindították. A kocsi nem várhat, Miko- 
lát sem hagyhatom magára. Az orvosnő el sem mozdul 
mellőle. Nekem meg valami okból a felcsernő fogja a 
kezem, és azt mondja, hogy , nagytatarozásra" van 
szükségem — megégett a kezem és a nyakam. A fürdési 
évadot pedig kissé korán nyitottuk meg Mikolával ket- 
TESDGN , s 


Az út élesen balra kanyarodik. Felbukkannak mellet- 
tünk a halászkunyhók meg a felfordított csónak. Már 
látjuk a két hegyes csúcsú nyárfát. Zúg a fejem. Valaki 
lehúzza rólam az inget, és poharat emel a szájamhoz, 
meg-megkoccan rajta a fogam. . . 


Mikolát a kórházban hagytam, már felkelt és man- 
kójával járni próbált. Amikor ismét felvettem a zubbo- 
nyomat, megtaláltam zsebemben a kifakult fejkendőt. 
Ott ültünk Mikolával az ablaknál, emlékeztünk a Bala- 
tonra. Amikor búcsút vettem tőle, odaadtam neki a 
kendőt, hogy emlékezzék kis megmentőnkre. 


Karig Sára fordítása —Szőnye György rajza 


Osvát Erzsébet 


A Szahbadság-hegyen 


Fenyőrigó füttye fogad. 
Felesel a nyitnikék. 
Próbálnak a zenekarban, 
hangolnak a cinegék. 
Karmesterük szénfekete, 
fényes tollú, víg rigó. 
Felhangzik a madárkórus: 
Nyit a tavasz! Élni jó! 


Ágak hegyén rügyek száza 
csodákozva tekint szét. 

A kökörcsin kíváncsian 
tágranyitja kék szemét. 
Ablakomban vidám zászlók, 
lobogtatják friss szelek. 
Köszöntik a tavaszt, békét, 
a szabadságünnepet! 


Csepeli Szabó Béla 
d 
Aprilisi nap 
Ő, hazám — szelíd, derengő földem — 
téged köszönt ma minden hű fiad: 


élj és mosolyogj fényben és örömben 
április szabad, kék ege alatt . . . 


Görnyedő rab volt itt e drága tájban 
a bús szegény nép századokon át, 
míg fel nem lobbant érte óriásan 

az olthatatlan, rőt keleti láng. 


Égj és világíts, nagy lenini lámpa, 
ragyogj be várost, falut és tanyát; 
hintsd a világba népem ifjúsága 
értelmed, szíved zengő aranyát . . . 


Ő, hazám — szelíd, derengő földem — 
erős és szép vagy. Tiszta és szabad. 
Élj és mosolyogj bőségben, örömben, 
április örök tűzszárnyai alatt! . . . 


Amikor véget ért a háború, 
nagyon is mentünk volna már 
iskolába. Csakhogy a mi isko- 
lánkat eltalálta egy bomba. A 
közepén vágta ketté, levitte az 
épület egyik felét, összemor- 
zsolt téglát, bútort, könyveket. 
A maradék tantermekbe belát- 
hatott az utcáról bárki. Olyan 
volt, mint egy tépett kirakat. 
A második emeleten, a fél torna- 
teremben vigyázzban álltak to- 
vábbra is a bordásfalak, csak 
éppen vette az eső a szép fényes 
fájukat. Alatta az elsőn kémiai 
szertár volt azelőtt. Összetört 
benne minden lombik, üveg- 
cső. Olyan apróra tört össze, 
mint a por, s ha szél kerekedett, 
hát pergett le finom sugárban a 
földszintre. Közben zenélt, zi- 


6 


ez 


zegett, surrogott. A gyerekek 
mindig felfigyeltek erre a furcsa 
hangra és ijesztgették egymást: 
szellemek járnak a romos isko- 
lában! 

Az én osztályom, a harma- 
dik, nem is az iskolába járt, 
hanem a barakkba. Az udvar 
végében állt, lomtárnak hasz- 
nálták addig, meg a szerszámait 
tartotta ott Ferenc bácsi, az 
udvaros. Az ostrom alatt ő 
maga is ott lakott a kis sufni- 
ban, azt mondta, vigyázza az 
iskolát. Aztán, hogy a bomba 
így megtépázta, hát rendbe- 
rakta nekünk a barakkot. Be- 
rendezte ősrégi padokkal. Olyan 
lett, mint a buckás dombvidék : 
egyik kicsi, másik nagy; ki 
bánta azt! 

Jó meleg volt a mi osztá- 
lyunkban mindig. Ferenc bácsi 
fűtötte lelkesen; volt miből. 
A romok alól kihúzgálta a fát, 
minden éghető anyagot, azzal 
tüzelt naphosszat. Igen sokat 
dolgozott. Éppen azért, csak 
csodáltam, hogy nem kiabál az 
ablak miatt, pedig majd minden 
nap kiszakadt. Csak a hátsó ab- 
lakkal volt baj, az elsőre üveget 
talált valahol Ferenc bácsi, tel- 
jesen ép üvegtáblát, egyet csak, 
de az is jó. A hátsó ablakot meg 
papírral ragasztotta be szépen 
— az szakadt ki naponta... 
Azt hittem, a gyerekek bűne, 
szóltam is érte többször. Nem 
tagadták — de meg se bánták 
a tettüket, inkább csak hallgat- 
tak nagyokat. 


Pedig szerették Ferenc bácsit. 


Például segítettek neki hamuz- he Kiskun "Farkas László sérv 


ni. Tanítás után ottmaradt vele ez 
egy-egy gyerek, mindig más- K yh hú j] úg 348 
valaki; szabályos ügyelet! Gya- a út SÚZ fi , 


núm akkor támadt csak, amikor Hát lát od, így van ez, hiáb 


Rendezőre mentünk az osztály- At ] 
lyal kirándulni. Tudtuk, onnan elér mindenkit az öregség. Ea 
bevisznek minket a Főpálya- Tegnap délután beszerelték 8. 1 
udvarra ingyen, az újjáépített a fűtőtestet a szobába — p ! 
vonaton. Gömöri Béla akkor mehetsz nyugdíjba, kályha! ! 
azt mondta, ő inkább itthon gy . J 
marad, és hamuzik. Nemhogy Ó, nem, dehogy, személy szerint ! 
mondta, csak úgy üzente nekem nem zik rád senki, hidd el! VA 
a miáslsákatt Az tl se Húsz fok hideg volt odakint, 9. [I 
szépen sorakozott a kapu előtt, s te babusgattál jó meleggel. I 
én visszaszaladtam a barakkba jú g ! 
Béláért. Hogyhogy inkább ha- Igaz, hogy olykor füstöltél, dehát ! 
muzik?! 78 tudod te is: sok mindent megbocsát ! 

A tályba előtt Hercse bei öreg, já ntats; szolgának az ember. 
térdelt, kotorta ki a hamut. S rég is feledlek. Téli délután 


Gömöri a barakk hátsó részé- 
ben bújócskázott egyedül. Ott 
a félhomályban egymás hegyén- 


mesélem majd, ha lesz egy unokám: 
, Hol volt, hol nem volt. . . j 
j 


hátán állt egy csomó régi bútor, Kályha is vol régen." A 

azok között matatott. Egyszer S dicsérni foglak. De lehet, hogy akkor 9 
csak felkiáltott a fiókosszek- már egy parányi kis atomreakto pi 
rényből: duruzsol majd a szobánk szög etében. Pa J 


— Megtojt a kendermagos! 
Ferenc bácsi! Itt van ni! 


— Jól van fiam, viheted. A 
tyúkot meg dobd csak ki a hátsó 
ablakon. . . 


Ezt válaszolta Ferenc bácsi, 
az arca kicsit kormos volt. Ami- 
kor az ajtóban összetalálkoz- 
tunk, letörülte a kormot nagy 
körülményesen, és közben is- 
mettette velem a tényeket: 


— Tetszik látni, így van ez! 
Ezek a tetves tyúkok úgy ide- 
szoktak, hogy nem fészkelnek 
máshol. Csak a szekrényben. 
Mintha nem is lenne iskola! 
Igaz, a gyerekek megtűrik őket, 
nem zavargásszák az állatot. 
Jólelkű gyerekek amúgy. Meg 
folyton éhesek. Megfelezzük 
hát a termést. A kendermagos 
tojása az övék, amit a rózsás- 
tarajú tojik, az marad az enyém. 
Elég az már egy ilyen öreg em- 
bernek. . 


,, Valami nagy-nagy tüzet kéne rakni, 
. hogy melegednének az emberek." 


József Attilea 


Hetvenöt éve, 1905. április 11-én született a magyar irodalom halhatatlan alakja — József Attila. 
Oly korban élt és alkotott, amikor Magyarországot a három millió koldus országának nevezték; 
amikor népünk a szolgasors szinte elviselhetetlen terheit nyögte; amikor — miként írja — , ezernyi 
fajta népbetegség, szapora csecsemőhalál" tizedelte a nyomorban tengődők millióit; amikor vég- 
pusztulással fenyegető háború felé tántorgott az ország. 

Mit tehetett akkor a költő? Világgá kiáltotta népe panaszát, s harcba hívott egy igazságos, szabad, 
emberhez méltó világ megteremtéséért. Hittel hirdette, az újért, a boldog jövőért küzdők nevében: 
,, . . . megmozdulunk, hejh, összeroppan akkor alattunk ez a régi világ." 

Népünk sorsának jobbra fordulását nem érhette meg. Harminckét éves volt, midőn elragadta 
a korai halál. Ám, varázsos szépségű versei itt vannak velünk ma is, gyönyörködtetnek, s remény- 
nyel töltenek el bennünket: lehet hinni a jövőben, s érdemes dolgozni érte — , pontosan szépen" — 
mert a harc és a munka által teljesedik be az ember örök vágya a boldogság után. 


Szegényember 
balladája Regös ének 


— Szegényember, hogy adod a bölcsőt? Komororrú bikát fejtem 
— Csöpp a gyerek, hogy adnám a bölcsőt? rege, róka rejtem, 
— Király vagyok, bírok nagy erővel, sorsot nézni bikatejben, 
ha nem adod, elveszem erővel. rege, róka rejtem. 


Hét csöböröm jó vasában, 
rege, róka, rejtem, 

lobot vetött habosában, 
rege, róka, rejtem. 

Lángos csöbörim befödni, 

Szegényember sír-rí a börtönben. rege, róka, rejtem, 

Szegényember nevet a börtönben. szertefutottam rózsaszedni, 

Nincs a gyerek már a rossz világban, rege, róka, rejtem. 

jobb sora lesz, hajh, vizi-világban! Nép rozsa ring a rózsában, 
rege, róka ejtem, 

kasznár szíve káposztában, 
rege, róka, ejtem. 

Keni urát oly kenőccsel, 
rege, róka, ejtem, 

fizeti a népet lőccsel, 
rege, róka, ejtem. 


Szegényember, hejh, csak egyet szólna — 
a király már katonákért szólna. 

De a bölcsőt a tóba hajítja, 

csöpp gyerekét utána hajítja. 


ks dit; álsz 


Szó ralzat 


Medvetánc 


Fürtös, láncos, táncos, nyalka, 

aj de szép a kerek talpa! 
Hova vánszorogsz vele? 
Fordulj a szép lány fele! 
Brumma, brumma, brummadza. 


Híres, drága bunda rajtam, 

húsz körömmel magam varrtam. 
Nyusztból, nyestből, mókusból, 
kutyából meg farkasból. 
Brumma, brumma, brummadza. 


Gyöngyöt őszig válogattam, 
fogaimra úgy akadtam. 
Kéne ott a derekam, 
ahol kilenc gyerek van. 
Brumma, brumma, brummadza. 


Azért járom ilyen lassún, 

aki festő, pingálhasson. 
A feje a néninek 
éppen jó lesz pemszlinek. 
Brumma, brumma, brummadza. 


Kinek kincse van fazékkal, 

mér a markosnak marékkal. 
Ha nem azzal, körömmel 
a körmösnek örömmel. 
Brumma, brumma, brummadza. 


Szép a réz kerek virága, 

ha kihajt a napvilágra! 
Egy kasznárnak öt hete 
zsebbe nőtt a két keze. 
Brumma, brumma, brummadza. 


Állatnak van ingyen kedve, 
aki nem ád, az a medve. 
Ha megfázik a lába, 
takaródzzék deszkába. 
Brumma, brumma, brummadza. 


Udud István 
Tavaszkiáltó 


Sándor, József, Benedek 


zsákban hoznak meleget. 


Hozzatok majd eleget 


Sándor, József, Benedek. 


Sándor, nosza Sándor, 
a nap tüze lángol, 
pattantsd ki a barkát, 
kis barna bogárkát 
röptess; nefelejcsen 
fény tánckara lejtsen; 
libbenjen a kelme, 
pitypang puha pelyhe; 
szél domború hátán 
hadd ringjon a sárkány! 


József, kicsi Jóska, 
forduljon a sóska, 
bimbó kipiruljon, 
kiskert kiviruljon. 
Vond zöldbe a dombot, 
harsogjon a lombok 
selyme s a madárka, 
zengjen a dalárda! 


Hallod, Benedek, 
nem vagy te beteg? 
Égre karikát, 
felhő-barikát 
rajzolj! Nesze kék, 
hagyd a feketét! 
Fessél ibolyát, 
pázsit mosolyát, 
kislányt csinosat, 
zászlót, pirosat, 
rajta, le ne tedd 
táncos ecseted! 

Tudod, kislányom, az öt kis- 
manó először az erdőszélen élt. 
Akkor még nem voltak töklakó 
manók, ugye, ez nyilvánvaló. 
Vagyis, természetes, szóval ért- 
hető. 

Szerettek ám ott lakni! Föl- 
másztak a tölgyfa törzsén, tu- 
dod, milyen batázdás a kérge. 
Hát, amint igyekeztek fölfelé, 
ez is beillett ám szórakozásnak, 
mintha valami sziklákkal szab- 
dalt meredek hegyoldalon ka- 
paszkodtak volna a magasba. 
De még jobb volt onnan leug- 
rálni, mégpedig az erdő mellett 
húzódó  káposztaföld  ágyá- 
saiba. Pontosabban magukra a 
káposztákra. A levelük ilyenkor, 
nyáron még nem borul össze, 
csak — később — gömbölyödik 
olyan labdaszerűvé, ahogyan a 
piacon láttuk. Leginkább nagy 
szedőkanalakra hasonlítanak a 
káposzta levelei, olyanra, ami- 
vel a napköziben merik a tá- 
nyétba a levest. 

Ha esett az eső, ezek a nagy 
levelek megteltek langyos eső- 
vízzel, és ebbe ugráltak a manó- 
kák. Csuda bátrak voltak, gon- 
dolhatod, ha a fa tetejéről le 
mertek ugrani. Te persze össze- 
törnéd magad. Miétt, miért? 
A manókák kicsik voltak, ak- 
korák, mint az öklöm, és nem 
ütötték meg magukat. Te leg- 
alább százszor olyan nehéz vagy. 
Akkor te százszor magasabbról 
sem törnéd össze magad? Hát, 
ez nem így van. Azétt, mert a 
manókat is, téged is olyan erő- 
vel vonz magához a föld, ami- 
lyen nehezek vagytok. És annál 
jobban fájna is. 

Hol is tartottunk? Igen, . így 
játszottak, lubickoltak a manó- 
kák. Aztán vége lett a nyárnak, 
vitték őket a piacta, eladták. 
Igen, a napközis szakács néni is 
vett belőle. Jó káposztalevest 
csinált. Jó, jó, ha nem lenne 
szedőkanala, akkor a káposzta- 
levest káposztalevéllel is kimer- 
hette volna. 


De volt kanala. Ebben a me- 
sében volt. 

Aztán ősz lett. Fáztak a kis- 
manók, nem akartak már fü- 
rödni. Igaz, pár napig még jól 
eljátszogattak azzal, hogy a 
tölgyfáról lehulló leveleken vi- 
totláztak a földre. Pontosan 
úgy, mint a sárkányrepülők, 
amit láttunk a tévében. 

Összedugták a fejüket a ma- 
nócskák. Így ni! És pusmogtak. 
Tanácskoztak, mit csináljanak. 
Látták, hogy a káposztaföld 
mellett nagy, érett sárga tökök 
sorakoznak. Még megvolt a 
száruk, de némelyiknek a levél- 
lel együtt már az is leszáradt. 
A tököknél ez így szokás, em- 
lékszel, néztük a téeszben. 

Felkerekedtek a manók. El- 
mentek a tökök országába, 
vagyis a földjükte, és megkér- 
ték a legnagyobbat, hogy segít- 
sen rajtuk. Ó — azt mondja a 


Felvidéki András rajzai 


legnagyobbik, ez volt a tökki- 
rály —, gyertek csak batátocs- 
káim! Félrehajtotta a szátát — 
ez volt az orra —, és azt mondta 
nekik, hogy csak gyalogoljanak 
be szépen, nem kell félniük 
semmi hidegtől. Itt aztán jól el- 
lehetnek tavaszig ! 

Az öt manó be is mászott 
szépen. Jó meleg volt, helyük 
pedig akadt elég, mert ősszel 
már a tök közepén keletkezik 
egy nagyocska üreg. Még sétál- 
hattak is benne. Olyan jól érez- 
ték magukat, mint a kiscsibék 
a kotlóstyúk alatt. Látták a le- 
lógó tökmagokat, hát megkér- 
dezték tőlük, mit csinálnak ott. 
Azok meg csipogva, visítva, 
egymás szavába vágva elmond- 
ták, hogy ők is tökök lesznek 
jövő őszre. Összebarátkoztak, 
és a manókák megígérték, majd 
eljönnek meglátogatják őket 
nyár közepén, amikor már szé- 


pen fejlődnek. Még az is érde- 
kes volt, hogy amikor le-föl 
sétálgattak, és néha a fejük hoz- 
záért a tökmagokhoz, hát azok 
a legkülönfélébb hangon csilin- 
geltek. Persze, tudtak csilin- 
gelni is, meg beszélni is. 

Jól mondod, amikot meg- 
néztük a földön a nagy tököket, 
megkopogtattuk, de nem csilin- 
geltek, inkább kopogtak. Ez 
azért van, mert bennük is sok 
kis tökmag volt. Amikor már 
tele van egy nagy tök sok kis 
tökmaggal, akkor mát nem tud 
csilingelni. Ez egyszerűen csak 
így van. Gondolhatod, fonto- 
sabb dolga is van, mint az, hogy 
csak csilingeljen állandóan, ha 
valaki megkopogtatja. Ugyan 
mi dolga, hát az, hogy vigyáz- 
zon a kis tökmagokra. Később 
a kis tökmagok is abbahagyják 
a csilingelést, pedig tudnának 
ám! Csakhát sokkal fontosabb, 


hogy akkor meg ők vigyáznak 
a kis tökmagjaikra. 

Nagyokat aludtak a manók, 
máskor meg elbeszélgettek a 
tökmagokkal. Egyszer aztán 
egy béka kututtyolására ébred- 
tek. A tökkirály félrehúzta az 
orrát, és azt mondta, most már 
itt a tavasz, mehettek az erdőbe. 

Virágoztak a bokrok, friss fű 
nőtt az erdő szélén, a patakocs- 
ka is újra feléledt. Gondolták a 
manócskák, milyen jó, nyár kö- 
zepéig, amíg megint elapad a 
vize, benne mosakodhatnak. 

Szépen megköszönték a tök- 
királynak a jóságát. Megígérték 
azt is, hogy hálából a kis sapká- 
jukban vizet hordanak majd a 
veteményeskertbe, amikor már 
elültették a kis tökmagokat, 
ne szomjazzanak. Fejlődjenek 
szépen és olyan jószívű tök le- 
gyen mindegyikből, mint ami- 
lyen a tökkirály ! 


Sz. Romanovszkij 


Beszélgetés 


A hatalmas Káma alsó folyásánál születtem, s 
már nagyon régóta élt bennem a vágy, hogy eljus- 
sak a folyó felső folyásához, oda, ahol piciny forrás- 
ként feltör a földből. 

Vasúton utaztam a kis állomásig, ahonnan a for- 
rás már csak negyven kilométerre van. 


Vasárnap volt. Az autóbuszok és a gépkocsik 
pihentek. Honnan szerezzek járművet? 


Gondolkoztam, gondolkoztam, és elmentem a 
rendőrségre. Ott nagyon felelősségteljes munka 
folyik, és a gépkocsik mindig úton vannak. 

Az ügyeletes rendőr tisztelgéssel üdvözölt, de 
máris megszólalt a telefon. 

— Mi történhetett? — fogott el a nyugtalanság. 

— Mi? A hegy tövében megjelent a rizike- 
gomba? — kiabálta a telefonba. — És vargánya 
nincs? Egyetlen egy sincs. Ilyent még nem lát- 
Tár. ; : 

Ahogy visszatette a kagylót a helyére, várako- 
zóan rámpillantott, de akkor ismét megszólalt a 
telefon. 

— Ikreket szült? — kiáltotta a rendőr a kagyló- 
ba. — Ilyent még nem láttam! Gratulálok! . . . Nem 
zagyválod össze a dolgokat, Jefráf Hrisztoforovics ? 
Egy kisfiú és egy kislány? Nagyszerű! Keresztapá- 
nak hívsz? 

Visszatette a kagylót és így szólt hozzám: 

— Rögtön. 

És elkezdett tárcsázni. 

, Miért zavarom az embereket a munkájukban ? — 
töprengtem magamban. — Az ügyeletes az egész 
járásért felelős. A jármű sürgős feladatok megoldá- 
sához kell neki. Nekem pedig nem sietős a dolgom. 
Ha egy nap alatt nem érek oda a forráshoz, oda 
érek két vagy három nap alatt." 

És csendben kimentem a rendőrség épületéből. 
Ürközben egy öregasszonnyal találkoztam, nehé 


kosarat vitt a karján. A kosár tartalma szederágak- 
kal volt betakarva, de én megláttam alattuk az egy- 
máshoz simuló élénksárga gombafejeket. Köszön- 
töttem a gombaszedő asszonyt és megkérdeztem: 

— Rizike gombát szedett? 

Az öregasszony, meg sem állva, válaszolta: 

— Ez neked gomba? Szamárság... 


— Micsoda zsákmány! — szóltam elismerőn, 
miután utolértem. — Hol szedte, ha nem titok? 


Az öregasszony rám se nézve, otthagyott. 


Ismét egyedül folytattam utamat, erdőkön, dom- 
bokon, síkságokon át. Emberekkel többé nem ta- 
lálkoztam, de az egyik erdei tisztáson láttam egy 
lovat és egy csikót. Vörös volt a bőrük, a sörényük 
és a farkuk fehér. Nagyon elcsodálkoztak, amikor 
megláttak. 

Odamentem hozzájuk a karám oszlopához. 

— Na, mi van? Nem láttatok még embert? 

Azok hallgattak, és meleg levegőt fújva rám, 
kezem és arcom felé nyújtották fejüket. 

Kibontottam a hátizsákot, kivettem a kenye- 
ret, kettétörtem, egyik felét visszaraktam a zsákba, 
a másikat, apró darabokra törve odanyújtottam ne- 
kik a tenyeremen, rendben, ahogy illik — előbb az 
anyának, aztán a fiának. 


Méltósággal ettek, nem sietve, nem lökdösve 
egymást, és fülüket felém fordítva, hallgatták be- 
szédemet. k 

— ...Reggel óta úton vagyok Kezből Kiluga 
felé. Meg akarom nézni a Káma forrását. A Volgáét 
már láttam, de bár a Káma folyó mentén születtem, 
az ő forrását még nem láttam. Szeretnék inni egyet 
a Káma folyó vizéből, ott, ahol ered... Sokat pi- 
hentem-e útközben? Nem igen. Szeretek gyalo- 
BON a a 

Mennyire figyelték a beszédemet! 

Azon voltak, hogy lassan, csendesen egyenek, 
nehogy egyetlen szavamat is elvétsék. Meglehet, 
nem értettek meg mindent, amit mondtam nekik, 
de vágyódtak az emberi beszéd után, és természe- 
tesen felfogták, hogy tisztelem, szeretem őket. 

Nézegettek ibolyaszín szemükkel, s nézésükből 
ki lehetett találni, szeretnék folytatni a beszélgetést, 
s a megvendégeléstől függetlenül is, szetetnének 
minél tovább együtt lenni velem. 

— Na jó — mondtam —, beszélgessünk. Mond- 
játok hát... 

És nem bontottam ki a hátizsákot, ahol a kenyér 
másik fele volt. 

Az állatok vártak, nem mondok-e még valamit. 
A ló odanyújtotta fejét a csikóhoz, s az orrából ki- 
lövellő fehér párával megcsiklandozta a homlokát. 
Ezt én így értettem: 


"a 


— Ez az én fiam. És neked vannak-e gyerekeid ? 
— Van egy — válaszoltam. — Az is fiú... 


A ló rátette gyengéden a fejét a csikó farára, ami- 
ből én ezt a kérdést hallottam ki: 

— Kicsi vagy nagy? 

— Nagy — válaszoltam örömmel. — Most sze- 
relt le a hadseregből. Meleg helyen szolgált, tüzér 
volt, irányzó. Kijutott neki. Télen kellett beásni az 
ágyút. Gyilkos hideg volt — a vas is eltört tőle. 
Apró darabokra. 

Sokáig meséltem a fiamról, 

— Nagy! Magasabb nálam. De számomra mégis- 
csak kicsi. A kisfiam. 

A csikó odanyúlt puha szájával a nyakamhoz: 

— És a mamád él még? 


— ÉI — feleltem. — Öreg már. Tanítónő volt. 
Nem szeretett kettest adni. , Megvárom, amíg meg- 
tanulod — mondta —, és legalább négyesre fe- 
lelsz." Négyest meg ötöst szeretett adni! Föléhúzva. 
Négy fölé. Én is az ő osztályába jártam. De ez ré- 
gen volt. Ma már nyugdíjas. 

Felvettem a hátizsákot és úgy szóltam: 

— A viszontlátásra! Lehet, hogy még találko- 
zunk. 

A ló és a csikó elkísért, amíg a karám engedte. 
Megálltak, fejüket az út felé fordítva. 

Búcsút intettem nekik és megindultam az esőtől 
szürke tarlón, amelyen feketéllett, sőt itt-ott még 
kéklett is, akár júliusban, a búzavirág. 


Az útról kis ösvényre tértem, az elvitt egy széles, 
tavasziasan zöld völgybe, ahol fagyalbokrok és nyír- 
fák álltak. Az egyik nyírfa sokkal nagyobb és öre- 
gebb volt a többinél — az anyjuk vagy a nagy- 
anyjuk lehetett. Egy alacsony, de meredek hajlású 
oldalban állt, széttárva lehajló ágait, a kútra borult. 


A kúttető gerincén fából készült széles csőrű kacsa 
ült, orrával a Káma felé fordulva, amely a kútból " 
tört elő. A kútban a nedves káva alatt keskeny be- 
toncső feküdt. 

Abból ömlött ki a víz. 

Itt született a Káma! 

Megmosakodtam, kibontottam a hátizsákomat, 
elővettem a kenyeret, megkóstoltam a Káma for- 
rásvizét. Tiszta volt és ízletes. 

Később letelepedtem a fűre a forrás mentén. 
Teleittam magam vízzel, és megettem vacsorára a 
kenyeret. 

A fáradtságom mintha elszállt volna. 


Itt az ideje, gondoltam, hogy lemenjek Kuligába 
és szállás után nézzek, amíg világos van. 

De nem volt kedvem otthagyni azt a helyet. 

A kéklő erdőség fölött lehanyatlott a nap, suga- 
rai megérintették arcomat, kezemet. A Káma vize 
arany sugárként hullott a csőből a fűre, s igyekezett 
a naplementétől vörös tóba. A tóban a nap fényén 
vadkacsa úszott, és éles hápogással hívta kicsinyeit. 
A kiskacsák különböző hangon válaszoltak a hí- 
vásra, és siettek az anyjukhoz, tovafutó világos 
ösvényeket hagyva a sötétlő vízen. 

Tenyeremmel megérintettem cseppecskét a víz 
aranyló sugarát, amely a fűbe hullott, szétterült és 
elmerült benne, hogy erőt gyűjtsön a több mint 
kétezer kilométeres hosszú útra. 

— Nem mondom, hogy egész életemben, ám 
tizenhét éves korom óta mindenképpen folyvást 
jövök én hozzád, de különböző okok miatt mind- 
eddig nem jutottam el — szóltam a Káma forrásá- 
hoz, emlékezetembe idézve mindazt, amit annyi 
éven át átéltem. — De íme, itt vagyok, Káma — 
Kámácska... Találkoztunk... Köszönet neked 
mindenért, te fényességes. . . 


így szabadult fel 
községünk! 


A felnőtteket kérdezgettük, hogyan szaba- 
dult fel községünk, szülőhelyünk? 

Akkor vasárnap volt. Dél felé járt az idő, 
amikor eldördültek a szovjet csapatok első lövé- 
sei. Szerencsére harcra nem került sor, mert 
a nácik addigra már elhagyták Gombát. Lehet, 
földrajzi helyzetünknek is sokat köszönhettünk. 
De azért néhány napot pincében töltöttek az 
emberek. A front közel volt. A szovjet katonák 
részére sokat kellett mosni. Igen ám, de akkor 
nem volt mindenféle mosószer, mint most, 
hogy válogathatunk, mivel mossuk a pamutfélét, 
mivel a műszálat! És műszálból készült ruha- 
nemű sem volt, mosni, keményíteni, vasalni 
kellett mindent. Szappan alig akadt, csak az 
a kevés, amit a katonák hoztak. Azzal dolgoztak 
az asszonyok, ami volt, lúg, hamuzsír, miegyéb. 
Az volt fontos, hogy tiszta ruhában járjanak 
a katonák, hisz a mosdatlanság, szennyes ruha 
járványokhoz vezet a háborúban. A katonák 
látták, hogyan kínlódnak az asszonyok, kenye- 
ret, ajándékokat hoztak, megosztották velük, 
a lakosokkal azt, amijük volt nékik. Az időseb- 
bek egyiküket-másikukat ma is név szerint 
emlegetik. Volt, aki ott halt meg községünkben. 
Kegyelettel emlékezünk rájuk, akik fiatalságu- 
kat és életüket szabadságunkért és békénkért 
áldozták. 


Benczés Piroska 
negyedikes kisdobos, Gomba 


Az én szülőföldem 


Szűkebb hazám Galgamácsa Pest megyében, 
a Galga folyó mentén terül el. Dimbes-dombos 
kis falu. Környékén a gödöllői dombság válto- 
Zatos tája tárul a szemünk elé. A Galgáról Petőfi 
Sándor is Írt verset. Galgamácsa nem tartozik a 
nagy községek közé, — de híre annál nagyobb. 
A Mácsa nevet egy török vezértől kaptuk, kinek 
itt vára volt. Pincéje még ma is megvan. Itt 
a szegény jobbágyokat kínozta. Két híres embe- 
rünk is van. Vankóné Dudás Juli az egyik. Mi 
Juló néninek hívjuk. Ő fest, de nem csak ezt 
csinálja, hanem gyermekcsoportot is vezet, s 
átadja tudását minekünk. A népművészet mes- 
tere és munkássága messze, az ország határain 
túl is ismert. Somogyi Pista bácsi, a modern 
festészet egyik nevezetes képviselője is köz- 
tünk él. Őrsünkkel már voltunk nála. A falu 
főutcáján található a tájház. Régi használati 
tárgyak, népviseleti ruhadarabok, szerszámok 
vannak itt, és Juló néni képei. 

A templomhegyen emelkedik vadonatúj, két- 
színtes iskolánk. Ez valóságos palota! Két éve 
épült. Korszerű tornatermünkben nagyon jól 
lehet tornászni. Jó körülmények között végez- 
hetjük a munkánkat. 

Nagyon szeretünk itt élni, ebben a csendes, 
kedves kis faluban. Szép nagy kultúrházunkban 
sok filmet játszanak, és ott tartjuk az ünnep- 
ségeket. Mi, gyerekek is eljárunk oda. Nyáron 
a Galgára járunk fürödni és horgászni. 

Szüleink közül sokan itt, a termelőszövetke- 
zetben dolgoznak. Ez az országban ismert, és 
a kiválóak közé tartozik. 

Mi, akik itt születtünk el sem tudjuk kép- 
zelni, hogy másutt is élhetnénk. 


Fekete Magdolna 
Kövesdi Csaba 
Kurucz Mónika 
Kurucz Tamás 
negyedik osztályos 
galgamácsai kisdobosok 


A rajzokat 

Mészáros Gabriella kazincbarcikai 
és Madarasi Mónika debreceni 
kisdobosok készítették. 


Leírom, hogy hogyan képzelem az életem 
húsz év múlva. Férjhez megyek és házat építünk. 
Varrónő szeretnék lenni, és két gyereket sze- 
retnék, egy kisfiút és egy kislányt. A lánynak 
azt a nevet adnám, hogy Zsuzsi, a fiúnak azt, 
hogy Zoli. Mi, szülők szabad időnkben sokat 
olvasunk majd. Néha szórakozni megyünk. 
A kertünkben együtt dolgozgatunk és sok virá- 
got nevelünk. Még sportolni is együtt fog 
a család! Szeretném, ha a gyerekeim okosak 
lennének. Jó lenne, ha minden így be is telje- 
sedne! 

Nagy Renáta 


Harmincéves koromban lesz egy fiam meg 
egy feleségem. Apu most épít egy szép, nagy 
házat. Mi is abban lakunk majd. Szépen beren- 
dezem. Juhász leszek. Lesz két farkaskutyám. 
Jól be lesznek tanítva. Télen, amikor a juhász 
otthon van, a ház körül dolgozgatok majd. 
Így fogok én élni. 

Kiss Tibor 


Férjhez megyek és egy szép házat építünk 
Dombóváron. A kórházban szeretnék nővérke 
lenni. A gyerekeim sok mindenre megtanítom 
majd. Szeretném, ha ügyesek lennének és segí- 
tenének a szüleiknek, vagyis nekem és a fér- 
jemnek. Azt is szeretném, hogy ha dolgozunk, 
ők azért tartsanak rendet. Ezt az én édesanyám 
is így kívánja! Az én férjem dolgos ember lesz 
és erős, és soha sem jár korcsmába. Munkája 
után is egyenesen haza jön, mert szereti az 
otthonát. Egyikünk sem lesz szigorú a gyere- 
kekhez. Sok felé utazunk majd együtt. Néha 
elmegyünk a cukrászdába, moziba, színházba. 
A lakás szép tiszta lesz. Az udvart fenyőfák és 
díszcserjék díszítik. Ha lesz egy kis szabad időm, 
azt a gyerekeimmel és a férjemmel töltöm. 


Balogh Andrea 
Bikali negyedikes kisdobosok írták le elképze- 


lésüket, hogy milyen lesz az életük 2000-ben. 
Hát te hogyan képzeled a jövődet? 

Dobra verjük 


Közlekedés rollerral. A tatai Vaszary János Általános Iskola 
úttörőcsapata még a télen közlekedési hónapot tartott. Rendez. 
vényüket a rendőrség és az Autóközlekedési Tanintézet is segí. 
tette. A háromfordulós vetélkedősorozatot külön kisdobosoknak 
és külön úttörőknek hirdették meg. Elméletből és gyakorlatból 
egyaránt versenyeztek a gyerekek. Előbb tesztlapokat töltöttek 
ki, kresz-táblákat ismertek fel, majd tréfás ügyességi gyakorlatok 
következtek rollerral, kerékpárral és görkorcsolyával. Érdemes 
volt, mert közlekedési ismereteken és gyakorlaton kívül a győz- 
tesek egyéni jutalmakat, és Sokol zsebrádiót, illetve háromsze- 
mélyes úttörősátrat is nyertek. A tatai iskola javasolja a komá- 
romi iskoláknak: készítsék fel a gyerekeket a közlekedésben 
való biztonságos részvételre. Mi hozzátesszük: másutt sem 
ártana. 


Ezer csemete. A szekszárdi Babits Mihály Általános Iskola 
úttörői és kisdobosai a helyi szakközépiskola KISZ-eseivel össze- 
fogva szép és hasznos munkába fogtak. Ezer facsemetét ültettek 
el a Herman Ottó lakótelepen. Azt is elvállalták, hogy négy 

esztendőn át gondját viselik a növendék fácskáknak. Az úttörő- 

csapat tagjai öntözik, ápolják, sőt őrzik is a csemetéket. Négy 
év múlva, amikor a fák már mind-mind megerősödnek, a szek- 
szárdi kisdobosok és úttörők elmondhatják; mi is gyaraposiő 
tunk. É 


Ötszáz gyereknek. A Csongrádi Kossuth Lajos Általános Iskola 
kisdobosainak és úttörőinek (csaknem ötszáz gyereknek) okozott 
gondot, hol sportoljanak. Most megszületett a megoldás, még- 
pedig igen széles körű társadalmi összefogással. KISZ-esek, mun- 
kásőrök és az úttörőcsapat tagjai egyetlen tanév alatt megépí- . 
tettek egy 18-szor 38 méteres kézilabda pályát, amely kosár- 
és röplabdajátékokra is alkalmas. Ki is használják a nap minden 
órájában, pontos beosztás szerint. Már elkészült a világítás is, 
így ezután a pályát sötétedéskor sem kell bezárni. S lám, evés 
közben jön meg az étvágy — a munkakedv! Újabb vállalkozásba. 
kezdett az immár összeszokott társadalmi munkássereg. Lőteret 
készítenek a pincében. A gázfűtés bevezetése ugyanis szabaddá 
tette a tárolót. A lőtér nemcsak az úttörőgárdának, hanem 
a lövész-szakkörnek is jól jön majd. A kb. 10-szer 8 méteres 
helyiségben az úttörőszoba is helyet kap. Gratulálunk a jó mun- 
kához, és további eredményeket kívánunk! ; 


Mellékletünk: A kisdobosok 6 pontja. Tekintettel arra, hogy 
az elkövetkezendő hetekben sokan készültök kisdobos-avatásra, . 
és mivel a hat pont szövege némiképpen változott, jól felhasz- 
nálhatják a már felavatott kisdobosok is az itt játékosan elkészí- 
hető képet a hat pontról. a 
A mellékletet középen vágjátok ketté. Az ablakot a fekete vond 
jelzése szerint vágjátok fel, hogy kinyithatók-becsukhatók legye- 
nek. A színes hátterű szövegek kerülnek az ablakok mögé, ha 
a kettévágott melléklet másik felét a jelzett csíkon aláragaszt- 
játok. A kép felakasztható, hogy mindig kéznél legyen. 4 


LOK 
) SES 
X/ hee, 0 


Ugy taátsziki megeredt reb. Mát kot fus fexel u kihajtott 


[/royta. Csak a madorálk mir sszálűnak mia tá, ói 


ő hogy el sem hiszed: az átváúosskou Bi 5at- 
fala. odafeszkelk egy gerlenaut gs Aa nosteny 

9 üt ta a kizdejáss j(ülönben - ala Puvszed, 
pilik a fát. Pagmik 


nekem is busz (dum p söt, Főüm tusznuk, erk peüdtelzük. 
taz kola feősmue ket ú hogy szeb, hegyen . DBeunsze f majd 
? összel. Szia Cotfi , 2ia Taj SZA , Ma dos! 


Marék Veronika munkája 


Szakál László 1. oszt. tanuló rajzai, Soltvadkert, Bócsai út 27. 


Postafiók 100 


Tavasz érkeztével megtáltosodtatok, 
kedves levelezőink! Akármelyikőtök 
levelét veszem a kezembe, olyan 
szép, és okos, hogy helye lenne a 
KISDOBOS-ban! 


Itt van például a harmadikos Weöres 
Sándor raj (Kurd, általános iskola 
7226) híradása, melyet a raj nevében 
Horváth Attila írt, s mely így szól: 
s Egy emlékezetes délutánról szeretnék 
beszámolni. Községünk felszabadulá- 
sának napját az egész iskola és az 
egész község megünnepelte. Rajon- 
ként megkoszorúztuk a felszabadulási 
emlékművet. Utána egy filmet láttunk, 
amely a háborúról szólt. Ezután elfo- 

gyasztottunk két tortát, melyeket a 35. 
születésnap alkalmából pontosan 35 
gyertya díszített. Majd a forgószínpad 
című játékunk következett. Megnéztük 
és megbeszéltük a ,három évtized" 
című diafilmet. A tanácsházán a falu 
jövőjéről érdeklődtünk. A pártházban 
az idősebbektől a múltról kérdezősköd- 
tünk. Mikor besötétedett, tábortüzet 
gyújtottunk. Ezt a szép ünnepet tánc 
zárta. Nagyon jól éreztük magunkat. 
A gyertyagyújtásról fényképet is kül- 
dünk." 

Baczakó Kati (Ercsi, Erkel F. út 2. 


2451) következik. 
s Ellátogattunk a helybeli laktanyába. 


A katonák megmutatták a járműveiket, 
Külön öröm volt számunkra, hogy belül- 
ről is megnézhettük ezeket. Mikor 
javában nézgelődtünk, hát egyszercsak 
megszólal a hangosbemondó. Ebéd. 
meghívást kaptunk! Nagy örömmel 
vettük célba azt a helyet, ahol a kato- 
nák a szabadban főzték a jó illatot 
árasztó babgulyást. A finom ebéd után 
összeszedtük kis holminkat és a sze- 
merkélő esőben elindultunk hazafelé. 


A diósjenői harmadikosok elhatároz- 
ták, hogy rajuk érdekesebb esemé- 
nyeiről írni fognak. Íme, a beszá- 
moló: 


, Nálunk egyik. vasárnap igazi gyere- 
kek napja volt, pedig nincs még gyer- 
meknap! Átadták az .új játszóteret, 
Mindenki vidáman játszott. A hinta, 
a kisvonat, a rönkvár — mind teli 
volt pirosarcú gyerekekkel. Mikor már 
eleget játszottunk, bementünk az egyik 
iskolai terembe. Ott bábokat készí- 
tettünk. Mókásak lettek. Bábkészítés 
után a felnőttek egy mesét játszottak 
nekünk bábokkal. 

(Schmittinger Judit) 


, Az osztályunk a Villteszben volt gyár- 
látogatáson. Megnéztük a műhelyeket, 
ahol sokféle gép volt. Nekem a mű- 
anyagporból készült kupakfélék tet-. 
szettek. A bakelitból fehér, piros és 
fekete színből gyártják. Ezek a kis 
gombok a buszokba valók. Mi sok szép 
könyvjelzőt ajándékoztunk a nénik-. 
nek. Érdekes volt a kirándulás. 
(Mocsári Szilvia.) 


Végezetül egy levél és vers. A levelet 
és a verset is Verőczei Péter (Győr, 
Vági I. u. 34 VIII/7. 9023) küldte. 


Az Ady iskola negyedikese vagyok. 
Kedvenc szórakozásom a versírás. Ha 
közölnék, az dicsőséget jelentene az 
osztályomnak, és nagy örömöt édes- 
anyámnak, akit a világon mindenkinél 
jobban szeretek!" 

És a vers; — a küldött háromból . 
a tavaszi: 

De szeretnék madár lenni, 

erdőt, falut, hegyet látni, 

zöld erdőben fészket rakni, 

ősszel aztán útrakelni, 

Afrikába elröppeni, 

tavasszal meg hazajönni, 

napsugárban csicseregni, 

életemet vígan élni!" 


Leveleiteket és rajzaitokat továbbra 
is várjuk! i 


Kisdobos 


Iskolába, játszótérre, kirándulásra, kis-bevásárlásra is 
magaddal viheted. Az elkészítése is hasznos számodra, 
hiszen tanulsz közben valamit: a horgolás vagy a szabás- 
varrás kis ABC-jét. Ha horgolni akarod, szerezz jó vastag 
fonalat — szőnyegfonalat, makramét, sodrott zsinórt — 
és hozzáillő 4-es, 5-ös horgolótűt. 


A ,kezdőszem" elkészítéséhez tekerd a fonal végét 
balkezedre az 1. ábra szerint, a hüvelyk- és középső 
. ujjad közé szorított hurkocskán dugd át (alulról felfelé) 
. a horgolótűt, és a tű horgával kapd el a fonal nyíllal 
. jelölt részét. Húzd át a fonalat a hurkon és a szál végét 
. húzd meg annyira, hogy a kezdőszem jól tartson. Foly- 
" tatásként told előre a horgolótűt a kezdőszemben (2.) 

és a tű horgával ismét kapd el a fonalat — a nyíl mutatja 
. itt is, hogy miként, — és újból Húzd át a hurkon (kezdő- 
. szemen). Ha ezt így folytatod, láncszemekből álló sort 
. kapsz (3.). A láncszemsor a közönséges horgolás alap- 
eleme. 


Mint későbbi rajzainkon látod, az uzsonnás táska alsó 
fele mindenütt valami doboz- vagy kosárféle, amelyen 
felfelé fülecskék néznek. Hogy az alsó részhez kapcsol- 
hasd a felső horgolt részt, a láncsort a fülekbe kell hor- 
golnod! Ezt úgy tedd, hogy a tűt, amelyen rajta van 
a kezdőszem, átdugod az első, jobboldali fülecskén, 
és az , elkapott" fonalat áthúzod rajta. Utána horgolsz 
egy szemet a levegőben, majd a tűt ismét a második 
fülecskén, elkapod a fonalat, áthúzod, újból levegőszemet 
horgolsz, és így folytatod (4.). Amikor körbeérsz a kosár- 
kán a láncszemekből álló kezdősorra horgold a követ- 
kező sort. Itt nem árt, ha segítségül hívod a család 
horgolási-kötési szakértőjét, aki majdnem biztosan a 
nagymami lesz, hogy miként folytasd tovább. 

Ha nincs ,szakember", úgy 4—6 szemből álló lánc- 
sorokat horgolj a fonalból, majd átszúrva kapcsold az 
valapsor" felfelé néző szemeibe, újból horgolj 4—6 leve- 
gőszemet, és így tovább, míg a kellő — 12—18 cm magas- 
ságú — kötött rész el nem készül (5.). A 4.—5. rajzun- 
kon az alsó rész műanyagboltban vehető dísz-virágcserép, 
amiből ha kell, felül levághatsz pár centit, s a lyukakat 
is nagyobbra vagdoshatod. A felső rész befejeztével lánc- 
szemsorból készített zsinórt (6.) fűzöl a tetejébe, és 
a végeire bojtot készítesz. A bojtot kartonra tekert 
fonalból — felül összehúzva, alul elvágva — készítsd (7.), 
s felül körültekergetve kösd el. 


Ha nem kívánsz a horgolás tudományának rejtelmeibe 
behatolni, úgy a műanyag- (8.) vagy valóságos vessző- 
kosár alsórész (9.) felső fülecskéihez háziszőttes csíkot 
varrhatsz, vagy akár kinőtt horgolt jambósapkát, kimust- 
rált pulcsi nyakát, ujjának darabját, vagy csíkos térd- 
harisnya szárát varrhatod, öltögetheted, leleményessé- 


ged szerint. Egy biztos: a ráfordított időd nem vész 
kárba! 


] 

Vízszintes: 1. Nagyon kíván valamit. 7. Egyre múlik. 
8. Könyvet ír. 9. Valaki eleje. 11. Csavar vége. 
12. Akkor mondjuk, ha nem jut eszünkbe a kellő szó. 
14. Körbe csavarom. 17. Azonos betűk. 18. Kutya. 
19. Velencei csónak. 


üggőleges: 1. A Szahara is ez. 2. Versfajta. 3. Rokon- 
ágot jelölő szó. 4. Sír. 5. időmérő (ék. hiba). 6. Udva- 
Mék. felesleg). 10. Szedni felszólító módban. 

B: SZOBABA 15. Beadom magánhangzói. 

Ebben az összeadásban minden szám csak egyszer 
szerepel. Írjátok helyesen a pontok helyére a hiányzó 
számokat. 


Írjátok a körökbe 
a számokat 1-től 
8-ig úgy, hogy 
minden oldalon 
15 legyen a 
számok összege. 


fzújócs fa 


Az alábbi szövegben 19 fiú és lány ne 
el. Keressétek meg! 

u Tehenem a Riska legelte a füvet, elkap 
nyelvével a jószagú virágok közül is párat. 
követte karján ostorral, izzadva. Libatollal vo 
díszítve rajta a kalap. Álmosan talpalt a mezőben 


ő volt a pásztor s olyan nagyot kiáltott: , Merre 


mászkál mán" megint megy világgá borja után. 


No, mozgás pár lépést, nem illik megállni!" 

kisdobos 


A Magyar Úttörők Szövetségének gyermeklapja XXIX. 4. sz. 
Szerkesztő: Kelemen Sándor 


Levélcím: Kisdobos szerkesztősége, 1502 Budapest, Postafiók 100. Telefon: 660-162 
Kiadja az Ifjúsági Lapkiadó Vállalat. Felelős kiadó: dr. Petrus György 
Kiadóhivatal: 1374 Budapest VI., Révay u. 16. Telefon: 116-660. Terjeszti a Magyar Posta 

